Държавен вестник, бр. 61, 2014 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  61
4. обезвреждане на продукта за растителна 
защита съгласно Закона за управление на 
отпадъците.
(2) Мерките по ал. 1 могат да се прилагат 
и само по отношение на конкретни партиди 
от продукта за растителна защита.
(3) Заповедта по ал. 1 се съобщава и може 
да се обжалва по реда на Административно­
процесуалния кодекс. Обжалването не спира 
изпълнението. 
(4) Разходите за изпълнение на мерките по 
ал. 1 са за сметка на притежателя на разре­
шението за пускане на пазара и употреба на 
продукта за растителна защита.
(5) В 7-дневен срок от изпълнението на 
мерките по ал. 1 задълженото лице предста­
вя в ЦУ на БАБХ писмени доказателства за 
изпълнението им.
(6) В случай на неизпълнение на мярка 
по ал. 1, т. 2 или 3 продуктът за растителна 
защита подлежи на обезвреждане съгласно 
Закона за управление на отпадъците.
Чл. 123. (1) При установяване на употреба 
на неразрешен продукт за растителна защита 
върху растения и растителни продукти при 
първичното им производство или при устано­
вяване на неразрешена употреба на продукт за 
растителна защита директорът на съответната 
ОДБХ със заповед може да приложи една или 
няколко от следните мерки: 
1. износ на растенията и растителните 
продукти; 
2. унищожаване на растенията и растител­
ните продукти съгласно Закона за управление 
на отпадъците, наредбите и решенията на 
Европейската комисия по чл. 16, ал. 3 и/или 
по методики, утвърдени от изпълнителния 
директор на БАБХ.
(2) Заповедта по ал. 1 се съобщава и може 
да се обжалва по реда на Административно­
процесуалния кодекс. Обжалването не спира 
изпълнението. 
(3) Разходите за изпълнение на мерките 
по ал. 1 са за сметка на земеделския произ­
водител.
(4) В 7-дневен срок от изпълнението на 
мерките по ал. 1 земеделският производител 
представя в съответната ОДБХ писмени до­
казателства за изпълнението им.
Раздел ХII
Национален план за действие за устойчива 
употреба на пестициди съгласно чл. 4 от 
Директива 2009/128/ЕО
Чл. 124. (1) Министерският съвет одобрява 
Национален план за действие за устойчива 
употреба на пестициди с оглед намаляване на 
рисковете и въздействието на употребата на 
пестициди върху здравето на хората и окол­
ната среда и за насърчаване разработването 
и въвеждането на интегрирано управление 
на вредителите и на алтернативни подходи 
или методи. 
(2) В изготвянето на плана участват пред­
ставители на компетентните държавни органи 
и заинтересованите страни. 
(3) Националният план за действие за 
устойчива употреба на пестициди се разра­
ботва в съответствие с други приети планове 
и мерки относно употребата на пестициди, 
включително плановете за управление на 
речните басейни по Закона за водите.
(4) След одобряване от Министерския съвет 
Националният план за действие за устойчива 
употреба на пестициди се представя на Евро­
пейската комисия и на компетентните органи 
на останалите държави членки. 
(5) Националният план за действие за 
устойчива употреба на пестициди се прераз­
глежда най-малко на всеки 5 години по реда 
на ал. 1 – 4.
Чл. 125. (1) Националният план за действие 
за устойчива употреба на пестициди:
1. определя количествени и други цели, 
мерки и срокове за намаляване на рисковете 
и въздействието на употребата на пестициди 
върху здравето на хората и околната среда;
2. насърчава въвеждането на интегрирано 
управление на вредителите и на алтернативни 
подходи или методи, за да се намали зависи­
мостта от употребата на пестициди; 
3. включва показатели за наблюдение на 
употребата на продукти за растителна защита, 
съдържащи активни вещества, които са одо­
брени в съответствие с Директива № 91/414/
ЕИО на Съвета от 15 юли 1991 г. относно 
пускането на пазара на продукти за растителна 
защита, но не отговарят на критерии за одо­
брение по подточки 3.6 – 3.8 от Приложение 
ІІ на Регламент (ЕО) № 1107/2009, когато 
активните вещества са обект на подновяване 
или одобрение по реда на същия регламент;
4. установява графици и цели за нама­
ляване употребата на активните вещества 
по т. 3, по-специално ако намаляването на 
употребата представлява подходящ начин за 
постигане намаляване на риска по отношение 
на приоритетни обекти;
5. включва изисквания за информиране на 
лица, които биха могли да бъдат изложени 
на отнасяне на струята при прилагане на 
продукти за растителна защита;
6. установява хармонизирани и национални 
показатели за риска.
(2) В Националния план за действие за ус­
тойчива употреба на пестициди се определят 
специфични мерки за опазване на водната 
среда (повърхностни и подземни води) и на 
питейната вода от въздействието на пестициди.
(3) Мерките по ал. 2 включват:
1. даване предимство на продукти за рас­
тителна защита, които: